**Róbert Dobrovodský**

**Zadané diplomové práce**

**Študent: Magdaléna Vachová**

Téma: Právna úprava manželstva v Slovenskej republike a jej právno-komparatistická analýza s inštitútom registrovaného partnerstva v Českej republike

Téma EN: Legal regulation of marriage in the Slovak Republic and its legal-comparative analysis with the institute of registered partnership in the Czech Republic

Anotácia:

Práca má priniesť právno-komparatistický pohľad na dva inštitúty rodinného práva. Výsledkom má byť zhodnotenie platnej právnej úpravy dvoch štátov s cieľom priniesť návrhy de lege ferenda pre prípad, že slovenský zákonodarca zváži právnu úpravu registrovaného partnerstva.

**Študent: Kristína Vavrová**

Téma: Občianskoprávne aspekty domáceho násilia

Téma EN: Civil law aspects of the domestic violence

Anotácia:

Práca reaguje na stále aktuálny fenomén domáceho násilia. Cieľom práce je poukázať na civilnoprávne aspekty domáceho násilia vrátane aspektov rodinnoprávnych pokiaľ ide o práva a povinnosti rodičov k dieťaťu. Občianskoprávne aspekty sa skúmajú tak z pohľadu hmotnoprávneho ako aj procesnoprávneho.

**Študent: Kristína Hegedüšová**

Téma: Právna úprava surogátneho materstva v SR a vo vybratých

krajinách

Téma EN: Legal regulation of surrogacy in the Slovak Republic

and in the selected countries

Anotácia: Vzhľadom na stručnosť právnej úpravy v SR sa práca venuje komparatistike s právnymi poriadkami vybraných štátov. Hlavný cieľ práce je objasniť a bližšie špecifikovať, či súčasné rodinné právo v SR je spôsobilé dostatočne chrániť záujmy surogačného dieťaťa a zmluvných strán dojednania o surogátnom materstve. Práca skúma konkrétne spôsoby, akými iné jurisdikcie reagovali na obdobné problémy.

**Študent: Barbora Ballayová**

Téma: Utajený pôrod a s ním súvisiace práva dieťaťa

Téma EN: Confidential birth and the relating rights of child

Anotácia: Práca analyzuje kolíziu medzi právom dieťaťa na identitu a poznanie svojich rodičov a právom matky na utajený pôrod.

**Zadané bakalárske práce**

**Študent: Tamara Baráthová**

Téma: Občianskoprávne aspekty medzištátnych únosov detí

Téma EN: The Civil Aspects of International Child Abduction

Anotácia: Práca má za cieľ zmapovať prax slovenských súdov, ktoré rozhodujú o návrate dieťaťa z územia SR na územie krajiny obvyklého pobytu. V práci sa poukazuje na hlavné výkladové otázky znenia Dohovoru o občianskoprávnych aspektoch medzinárodných únosov detí ako aj Nariadenia Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností.

**Študent: Patrícia Jurenková**

Téma: Opatrovnícke právo a ochrana práv opatrovancov v praxi.

Téma EN: Guardianship law and protection of guardianship rights in practice

Anotácia: Problematika opatrovníctva dospelých je komplikovaná právna téma z dôvodu, že platná právna úprava pochádza z pôvodnej právnej úpravy Občianskeho zákonníka z roku 1964 a nedáva vždy odpovede na každodenné potreby praxe. Právna úprava je stručná a všeobecná, a nezohľadňuje to, že po roku 1989 sa podstatne zmenila majetková a sociálna štruktúra obyvateľstva. Cieľom diplomovej práce je zmapovať súdnu prax v danej oblasti a podľa možností aj ponúknuť návrhy na zmeny de lege ferenda.

**4 voľné bakalárske práce**

|  |
| --- |
| Téma: Právna úprava povinne zverejňovaných zmlúv |
| Téma EN: The legal regulation of the contracts needed to be published |

Anotácia: Práca skúma najmä občianskoprávne aspekty právnej úpravy povinne zverejňovaných zmlúv, ktorá sa považuje za jeden z hlavných pilierov transparentnosti verejného sektora. Práca popri teoretických aspektoch skúma aj rozhodovaciu činnosť súdov.

|  |
| --- |
| Téma: Občianskoprávna ochrana spotrebiteľa na finančnom trhu |
| Téma EN: Civil law protection of consumer at financial market |

Anotácia: Práca skúma najmä občianskoprávne aspekty právnej úpravy ochrany spotrebiteľa na finančnom trhu. Okrem toho, že analyzuje teoretické aspekty ochrany finančného spotrebiteľa venuje sa čiastočne aj verejnoprávnym aspektom tzv. nekalých praktík, ktoré sprevádzajú uzatváranie zmlúv.

|  |
| --- |
| Téma: Utajený pôrod a s ním súvisiace práva dieťaťa |
| Téma EN: Confidential birth and the relating rights of child |

Anotácia: Práca analyzuje kolíziu medzi právom dieťaťa na identitu a poznanie svojich rodičov a práve matky na utajený pôrod.

|  |
| --- |
| Téma: Právna úprava rozvodu a jej aplikácia v rozhodovacej praxi slovenských súdov |
| Téma EN: Divorce legislation and its application in the decision-making practice of Slovak courts |

Anotácia: Hoci právna úprava rozvodu je z hľadiska legislatívneho stabilná práca sa zameriava na podrobnú rozhodovaciu činnosť slovenských súdov pokiaľ ide o jednotlivé predpoklady rozvodu manželstva.